pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน แถลงจัดงานมอบรางวัล Thailand Labour Management Award 2018
วันพุธที่ 15 สิงหาคม 2561
ก.แรงงาน แถลงจัดงานมอบรางวัล Thailand Labour Management Award 2018
รมว. แรงงาน แถลงข่าวการจัดงาน Thailand Labour Management Award 2018 ชูต้นแบบสถานประกอบกิจการที่ดีสอดคล้องกฎหมายและมาตรฐานสากล มุ่งยกระดับการดูแลลูกจ้างอย่างเป็นธรรมและปลอดภัย พร้อมเข้ารับถ้วยรางวัลพระราชทานฯ 23 สิงหาคม 2561 ณ อิมแพคเมืองทองธานี
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน แถลงข่าวการจัดงาน “Thailand Labour Management Excellence Award 2018” ว่า กระทรวงแรงงานสนับสนุนให้สถานประกอบกิจการมีระบบบริหารจัดการด้านแรงงานที่ดี สอดคล้องกับกฎหมายและมาตรฐานสากลด้วยการส่งเสริมให้จัดทํามาตรฐานแรงงานไทย มีระบบบริหารจัดการด้านแรงงานสัมพันธ์และสวัสดิการแรงงาน รวมถึงการบริหารจัดการด้านความปลอดภัย อาชีวอนามัย และสภาพแวดล้อมในการทํางาน เพื่อให้ลูกจ้างได้รับสภาพการจ้างงานที่เป็นธรรม มีความปลอดภัยในการทํางาน มีระบบแรงงานสัมพันธ์ที่ดี มีสวัสดิการที่เหมาะสม ดังนั้น กระทรวงแรงงานจึงได้จัดให้มีการมอบรางวัล Thailand Labour Management Excellence Award 2018 ขึ้น ซึ่งในปีนี้จัดขึ้นเป็นปีที่ 2 โดยจะมอบรางวัลให้แก่สถานประกอบกิจการที่มีการบริหารจัดการด้านแรงงานยอดเยี่ยม และสามารถดําเนินการได้ถูกต้องครบถ้วนทั้ง 3 ด้าน ตลอดจนธํารงรักษาได้ตามมาตรฐานเป็นระยะเวลานาน รวม 3 รางวัล แบ่งตามขนาดของสถานประกอบกิจการ สถานประกอบกิจการขนาดใหญ่ ได้แก่ บริษัท เอ็นเอ็มบี-มินีแบ ไทย จํากัด (โรงงานอยุธยา) ขนาดกลาง บริษัท เอ็นเอ็มบี-มินีแบ ไทย จํากัด (โรงงานโรจนะ) และขนาดเล็ก บริษัท ซันเด้น (ประเทศไทย) จํากัด เพื่อยกย่องเชิดชูเกียรติสถานประกอบกิจการที่มีการบริหารจัดการแรงงานที่ดีและเป็นแบบอย่างแก่สถานประกอบกิจการอื่นต่อไปซึ่งจะส่งผลให้ลูกจ้างมีคุณภาพชีวิตที่ดี มีประสิทธิภาพ ในการทํางานและย่อมส่งผลดีต่อกิจการของนายจ้างด้วย สําหรับสถานประกอบกิจการที่ได้รับการคัดเลือกทั้ง 3 แห่ง จะเข้ารับถ้วยรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี ในพิธีมอบรางวัล Thailand Labour Management Excellence Award 2018 ในวันพฤหัสบดีที่ 23 สิงหาคม 2561 ณ ศูนย์แสดงสินค้าและการประชุมอิมแพค เมืองทองธานี นนทบุรี
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน กล่าวเพิ่มเติมว่า สําหรับกิจกรรมภายในงาน นอกจากการรับถ้วยรางวัลพระราชทานฯ สถานประกอบกิจการที่มีการบริหารจัดการด้านแรงงานยอดเยี่ยมแล้วยังมีการมอบรางวัลแก่สถานประกอบกิจการที่เป็นแบบอย่างที่ดีในการพัฒนาการบริหารจัดการด้านแรงงานในแต่ละด้าน ได้แก่ สถานประกอบกิจการที่ธํารงรักษาระบบมาตรฐานแรงงานไทย จํานวน 57 รางวัล สถานประกอบกิจการดีเด่นด้านแรงงานสัมพันธ์และสวัสดิการแรงงาน 234 รางวัล และสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางาน ประจําปี 2561 ระดับประเทศจํานวน 187 รางวัล รวมทั้งสิ้น 478 รางวัล นอกจากนี้ยังมีการจัดนิทรรศการเทิดพระเกียรติสมเด็จพระเทพรัตนราชสุดาฯ สยามบรมราชกุมารี นิทรรศการผลงานของกระทรวงแรงงาน และนิทรรศการผลงานของสถานประกอบกิจการที่ได้รับรางวัล
รัฐบาลไทย-ข่าวทำเนียบรัฐบาล-กสร. ศึกษางานอันตรายสำหรับเด็ก มุ่งพัฒนาความปลอดภัยเด็กทำงาน
วันจันทร์ที่ 29 มกราคม 2561
กสร. ศึกษางานอันตรายสําหรับเด็ก มุ่งพัฒนาความปลอดภัยเด็กทํางาน
กรมสวัสดิการและคุ้มครองแรงงาน ศึกษางานอันตรายสําหรับเด็กในประเทศไทย ตั้งเป้าทบทวน เปรียบเทียบกฎหมาย พร้อมประเมินความเสี่ยงในการทํางาน มุ่งวางแนวทางพัฒนาความปลอดภัยและดูแลคุณภาพชีวิตเด็กทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดทําโครงการศึกษาวิเคราะห์สภาพงานอันตรายสําหรับเด็กในประเทศไทย เพื่อศึกษาทบทวน เปรียบเทียบกฎหมาย มาตรฐานและแนวปฏิบัติเชิงนโยบายในการจัดการควบคุมและคุ้มครองเด็ก โดยมุ่งสํารวจและประเมินความเสี่ยงลักษณะงาน หรือกิจการที่มีการใช้แรงงานเด็ก พร้อมระบุปัจจัยเสี่ยงและวิเคราะห์ถึงอันตรายของลักษณะงานที่มีเด็กทํางาน ซึ่งจากการศึกษาพบว่า กลุ่มประเทศที่พัฒนาแล้วมีการออกกฎหมายเป็นสองลักษณะ คือ ลักษณะงานอันตรายที่ห้ามทําและลักษณะงานเบาที่ปลอดภัยอนุญาตให้เด็กทําได้ ซึ่งแตกต่างจากแนวทางของประเทศไทยที่ออกกฎหมายงานที่ห้ามเด็กทําและงานที่เด็กทําได้ แต่ยังไม่ได้ระบุประเภทกิจการไว้ ขณะที่ผลสํารวจและประเมินความเสี่ยงกิจการที่มีเด็กทํางานมากที่สุด พบว่า ลักษณะงานที่ควรกําหนดให้เป็นงานอันตรายสําหรับเด็กเพิ่มเติมและห้ามจ้างเด็กทํางาน ได้แก่ งานวัดระดับน้ํามันในบ่อเก็บน้ํามัน และการเติมก๊าซแอลพีจีในกิจการขายปลีกน้ํามัน งานขับขี่รถจักรยานยนต์ส่งอาหารและเอกสารในกิจการบริการด้านอาหารและเครื่องดื่ม งานส่งวัสดุ การติดตั้งเครื่องปรับอากาศในกิจการก่อสร้าง และงานซักรีดในกิจการบริการโรงแรม
อธิบดีกสร. กล่าวต่อไปว่า นอกจากนี้ ผลจากการศึกษายังพบว่า การทํางานบนที่สูงตั้งแต่ 7 เมตรขึ้นไป และการทํางานในอุณหภูมิสูงกว่า 32 องศาเซลเซียส รวมถึงการทํางานเกิน 22.00 น. อาจเป็นอันตรายและส่งผลเสียต่อสุขภาพของเด็ก ซึ่งผลจากการวิจัยครั้งนี้จะเป็นประโยชน์อย่างยิ่งในการวางแนวทางการพัฒนาความปลอดภัยในการทํางานของเด็กทํางานในประเทศไทยเพื่อให้มีคุณภาพชีวิตที่ดีต่อไป
รัฐบาลไทย-ข่าวทำเนียบรัฐบาล-ผู้อำนวยการธนาคารโลกประจำภูมิภาคเอเชียตะวันออกเฉียงใต้เข้าเยี่ยมคารวะนายกรัฐมนตรี
วันจันทร์ที่ 15 พฤษภาคม 2560
ผู้อํานวยการธนาคารโลกประจําภูมิภาคเอเชียตะวันออกเฉียงใต้เข้าเยี่ยมคารวะนายกรัฐมนตรี
ผู้อํานวยการธนาคารโลกประจําภูมิภาคเอเชียตะวันออกเฉียงใต้เข้าเยี่ยมคารวะนายกรัฐมนตรี
วันนี้ (15 พ.ค. 60) เวลา 09.30 น. นายอูลริค ซาเกา (Mr. Ulrich Zachau) ผู้อํานวยการธนาคารโลกประจําภูมิภาคเอเชียตะวันออกเฉียงใต้ และคณะทีมวิจัยจากธนาคารโลก เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ได้พบกับผู้อํานวยการธนาคารโลกประจําภูมิภาคเอเชียตะวันออกเฉียงใต้ และผู้แทนจากธนาคารโลกที่ดูแลรับผิดชอบการจัดอันดับความยาก-ง่ายในการประกอบธุรกิจของ 190 ประเทศ ซึ่งมาจากธนาคารโลก ณ กรุงวอชิงตัน ดีซี โดยนายกรัฐมนตรีเห็นว่าการพบปะครั้งนี้จะเป็นโอกาสอันดีที่ธนาคารโลกจะให้คําแนะนําและข้อคิดเห็นแก่ไทยในอนาคต ทั้งนี้รัฐบาลไทยมีความมุ่งมั่น ตั้งใจจริงในการเร่งรัดจัดระบบ และปฏิรูปงานบริการของภาครัฐ เพื่อให้เอื้อต่อการลงทุนในประเทศไทย นอกจากนี้รัฐบาลยินดีรับฟังปัญหาจากภาคเอกชน เพื่อให้รัฐบาลและภาคเอกชนสามารถปรับตัวเข้าหากัน เพื่อประโยชน์ของทั้งสองฝ่าย
ผู้อํานวยการธนาคารโลกฯ แสดงความขอบคุณนายกรัฐมนตรีที่ให้โอกาสพบปะในวันนี้ และขอบคุณรองนายกรัฐมนตรี (นายสมคิด จาตุศรีพิทักษ์) ซึ่งกํากับดูแลด้านเศรษฐกิจ รัฐมนตรีว่าการกระทรวงการคลัง และสํานักงานคณะกรรมการพัฒนาการเศรษฐกิจและสังคมแห่งชาติ ที่ได้ทํางานร่วมกับธนาคารโลกอย่างใกล้ชิดมาโดยตลอด พร้อมแสดงความประทับใจในความมุ่งมั่น ตั้งใจของนายกรัฐมนตรีในการแก้ไขปัญหาและอุปสรรคของการดําเนินธุรกิจของภาคเอกชน
โอกาสนี้นายกรัฐมนตรีย้ําว่าไทยยินดีต้อนรับนักลงทุนจากต่างชาติ พร้อมเร่งรัดให้ทุกภาคส่วนที่เกี่ยวข้องร่วมผลักดันให้อันดับความยาก-ง่ายในการประกอบธุรกิจของประเทศไทยดีขึ้น ซึ่งรัฐบาลได้ตั้งเป้าให้การยกระดับการจัดอันดับความยาก-ง่ายในการประกอบธุรกิจของประเทศไทยอยู่ในกลุ่ม 30 อันดับแรก โดยกําหนดเป็นแผนระยะสั้น กลาง ยาว และบูรณาการการทํางานของภาครัฐกับภาคเอกชน
ในการนี้ผู้อํานวยการธนาคารโลกฯ ได้แสดงข้อคิดเห็นว่าอยากให้ประเทศไทยจัดทําเว็บไซต์ที่เป็นแหล่งรวมข้อมูลเกี่ยวกับการดําเนินธุรกิจในประเทศไทย เพื่ออํานวยความสะดวกแก่ภาคเอกชนต่างชาติที่สนใจลงทุนในไทยสามารถมีแหล่งข้อมูลที่เข้าถึงง่ายและสะดวกรวดเร็ว นอกจากนี้อยากให้ภาครัฐมีการสื่อสารสร้างความเข้าใจที่ถูกต้องแก่นักลงทุนต่างชาติเกี่ยวกับนโยบายด้านเศรษฐกิจ และการบริการต่างๆ ของภาครัฐอย่างต่อเนื่อง
***************
รัฐบาลไทย-ข่าวทำเนียบรัฐบาล-​3 หน่วยงานภาครัฐ เอกชน จับมือ ปลูกสำนึกด้านความปลอดภัยให้เยาวชน
วันเสาร์ที่ 16 มิถุนายน 2561
​3 หน่วยงานภาครัฐ เอกชน จับมือ ปลูกสํานึกด้านความปลอดภัยให้เยาวชน
กรมสวัสดิการและคุ้มครองแรงงาน จับมือกรุงเทพมหานคร และสภาอุตสาหกรรมแห่งประเทศไทย สร้างวัฒนธรรมความปลอดภัยในสถานศึกษา มุ่งปลูกจิตสํานึกด้านความปลอดภัยในการทํางานให้กับเยาวชน นักเรียน นักศึกษา ก่อนเข้าสู่โลกแห่งการทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้ความสําคัญกับการดําเนินการด้านความปลอดภัย โดยกําหนดให้การขับเคลื่อนนโยบาย Safety Thailand เป็นหนึ่งในวาระเร่งด่วนในดําเนินงานของกระทรวงแรงงาน โดยเฉพาะอย่างยิ่งการสร้างจิตสํานึกและวัฒนธรรมด้านความปลอดภัยให้แก่ผู้เกี่ยวข้องทุกภาคส่วน โดยเฉพาะอย่างยิ่งในกลุ่มของเยาวชนซึ่งเป็นกําลังสําคัญในการขับเคลื่อนเศรษฐกิจและสังคมของประเทศในอนาคต กรมสวัสดิการและคุ้มครองแรงงานในฐานะหน่วยงานหลักในการดําเนินการด้านความปลอดภัย อาชีวอนามัยในการทํางาน ได้จัดทําโครงการ“Safety Thailand ในสถานศึกษากับเยาวชนสู่วัยแรงงาน” เพื่อสร้างความตระหนักด้านความปลอดภัยให้เกิดขึ้นแก่นักเรียน นักศึกษา และบุคคลากรในสถานศึกษา และเพื่อเป็นการขับเคลื่อนการดําเนินการตามโครงการดังกล่าวสู่สถานศึกษาโดยจะเริ่มนําร่องในเขตพื้นที่กรุงเทพฯ กสร.จึงได้ร่วมกับ กรุงเทพมหานคร สภาอุตสาหกรรมแห่งประเทศไทย จัดทําบันทึกความร่วมมือ “การสร้างวัฒนธรรมความปลอดภัยสู่สถานศึกษา”เพื่อประสานความร่วมมือระหว่างภาครัฐและภาคเอกชนในการรณรงค์สร้างความตระหนักเรื่องความปลอดภัยสู่เยาวชน สร้างนิสัยความปลอดภัยให้เป็นวัฒนธรรมความปลอดภัยและร่วมเป็นเครือข่ายและรณรงค์เพื่อสร้างจิตสํานึกด้านความปลอดภัยและสุขภาพอนามัย
อธิบดี กสร. กล่าวเพิ่มเติมว่า ทั้งนี้กสร.ได้จัดพิธีลงนามบันทึกความร่วมมือ“การสร้างวัฒนธรรมความปลอดภัยสู่สถานศึกษา” ระหว่างกรมสวัสดิการและคุ้มครองแรงงาน กรุงเทพมหานคร และสภาอุตสาหกรรมแห่งประเทศไทย ในวันพุธที่ 20 มิถุนายน 2561 ณ ห้องประชุมจอมพล ป. พิบูลสงคราม กระทรวงแรงงาน โดยมีรัฐมนตรีว่าการกระทรวงแรงงาน เป็นประธานในพิธี
รัฐบาลไทย-ข่าวทำเนียบรัฐบาล-นโยบาย "การพัฒนาอุตสาหกรรมไทย" ตลาดและนวัตกรรมนำอุตสาหกรรมไทย
วันพฤหัสบดีที่ 20 กุมภาพันธ์ 2563
นโยบาย "การพัฒนาอุตสาหกรรมไทย" ตลาดและนวัตกรรมนําอุตสาหกรรมไทย
นโยบาย "การพัฒนาอุตสาหกรรมไทย" ตลาดและนวัตกรรมนําอุตสาหกรรมไทย
นโยบาย "การพัฒนาอุตสาหกรรมไทย" ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 18 มิถุนายน 2563 [กระทรวงสาธารณสุข]
วันพฤหัสบดีที่ 18 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่18 มิถุนายน 2563
วันนี้ (18 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 6 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (ซาอุดิอาระเบีย 5 ราย, อินเดีย 1 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 2,997 ราย หรือคิดเป็นร้อยละ 95.42 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 86 ราย หรือร้อยละ 2.74 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,141 ราย
ภายหลังรัฐบาลได้ผ่อนคลายมาตรการในระยะที่ 4 ส่งผลให้ประชาชนกลับมาใช้ชีวิตตามปกติ มีการเดินทางโดยใช้ระบบขนส่งสาธารณะมากขึ้น การป้องกันตนเองจึงเป็นเรื่องที่สําคัญ เมื่อออกจากบ้านทุกครั้งให้สวมหน้ากากอนามัย/หน้ากากผ้าให้เกิดความเคยชิน หากใช้บริการขนส่งสาธารณะให้นั่ง/ยืนในจุดที่กําหนดไว้เพื่อลดความแออัด เว้นระยะห่างลดการสัมผัสใกล้ชิดกับผู้อื่น ในสถานการณ์เช่นนี้การทักทายด้วยการไหว้มีความเหมาะสม เลี่ยงการสัมผัสพื้นผิวที่มีผู้สัมผัสบ่อย เช่น ลูกบิดประตู ปุ่มกดลิฟต์ โต๊ะ ราวบันได ราวจับ งดการเอามือสัมผัสใบหน้า จมูก ปาก พกแอลกอฮอล์เจลและล้างมือบ่อยๆ ปฏิบัติตามข้อกําหนดของสถานที่อย่างเคร่งครัดเพื่อความปลอดภัย ที่สําคัญขอให้ลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้ง เพื่อง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้อย่างรวดเร็ว
สถานการณ์ทั่วโลกขณะนี้มีผู้ติดเชื้อ 8,400,129 ราย มีผู้เสียชีวิต 451,263 ราย ส่วนประเทศที่มีจํานวนผู้ป่วยรายใหม่มากที่สุดใน 3 อันดับแรกวันนี้ คือ บราซิล 31,475 ราย สหรัฐอเมริกา 26,071 ราย และอินเดีย 13,103 ราย สําหรับประเทศบราซิล พบมีผู้ติดเชื้อโควิด-19 ในรอบ 1 วันสูงที่สุด นับตั้งแต่มีรายงานผู้ติดเชื้อ
ทําให้ประเทศบราซิลมียอดผู้ติดเชื้อสะสมอยู่ที่ 960,309 ราย
****************************** 18 มิถุนายน 2563
รัฐบาลไทย-ข่าวทำเนียบรัฐบาล-บก.ยันบัตรสวัสดิการแห่งรัฐ มุ่งยกระดับคุณภาพชีวิตประชาชนอย่างยั่งยืน
วันพฤหัสบดีที่ 19 ตุลาคม 2560
บก.ยันบัตรสวัสดิการแห่งรัฐ มุ่งยกระดับคุณภาพชีวิตประชาชนอย่างยั่งยืน
ตามที่นายจาตุรนต์ ฉายแสง แกนนําพรรคเพื่อไทย ระบุถึงบัตรสวัสดิการแห่งรัฐ เรื่องนี้ดําเนินการเมื่อวันที่ 1 ต.ค.ที่ผ่านมา และกําลังเป็นกระแสวิพากษ์วิจารณ์หลากหลาย เริ่มจากข่าวความไม่รัดกุม มีช่องโหว่
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่นายจาตุรนต์ ฉายแสง แกนนําพรรคเพื่อไทย ระบุถึงบัตรสวัสดิการแห่งรัฐ เรื่องนี้ดําเนินการเมื่อวันที่ 1 ต.ค.ที่ผ่านมา และกําลังเป็นกระแสวิพากษ์วิจารณ์หลากหลาย เริ่มจากข่าวความไม่รัดกุม มีช่องโหว่ โดยผู้มีรายได้น้อยเอาบัตรสวัสดิการไปแลกเป็นเงินกับร้านธงฟ้าประชารัฐในพื้นที่ซึ่งถือว่าผิดเงื่อนไข ความไม่เท่าเทียมของประโยชน์ที่ได้รับ และยังไม่ชัดเจนว่ารัฐจะจ่ายเงินให้นานแค่ไหน ทําให้ไม่ทราบว่าโครงการบัตรคนจนนี้จะใช้เงินงบประมาณรวมทั้งหมดเท่าไร จะเอาเงินจากที่ใดมาอุดหนุน จะขึ้นภาษีหรือไม่ อย่างไร จึงควรวางแผนป้องกันไม่ให้บัตรคนจน กลายเป็นแรงจูงใจให้ผู้ถือบัตรไม่อยากพ้นจากการเป็นคนจน และโครงการนี้จะมีผลต่อเศรษฐกิจและสังคมในอนาคตอย่างไร นั้น
อธิบดีกรมบัญชีกลาง ขอชี้แจงว่า บัตรสวัสดิการแห่งรัฐมีวัตถุประสงค์เพื่อให้ความช่วยเหลือด้วยการแบ่งเบาภาระค่าใช้จ่ายในครัวเรือนและค่าใช้จ่ายในการเดินทางให้แก่ผู้มีสิทธิ รวมทั้งเพื่อให้ภาครัฐมีฐานข้อมูลของประชาชนกลุ่มเป้าหมายที่รัฐบาลต้องการให้ความช่วยเหลือ ซึ่งจะช่วยเพิ่มประสิทธิภาพของการจัดสวัสดิการสังคมและการให้ความช่วยเหลือของภาครัฐ ยกระดับคุณภาพชีวิตของประชาชนอย่างยั่งยืน รวมทั้งสามารถกํากับติดตามค่าใช้จ่ายสวัสดิการต่าง ๆ ได้อย่างเป็นระบบ
สําหรับผู้ที่กระทําผิดไปจากเงื่อนไขการใช้บัตรสวัสดิการแห่งรัฐที่กําหนดไว้ หากเป็นร้านค้าธงฟ้าประชารัฐ กระทรวงพาณิชย์จะถอนออกจากทะเบียนร้านค้าธงฟ้าประชารัฐ และกรมบัญชีกลางจะดําเนินการเรียกคืนเครื่อง EDC จากเจ้าของร้านทันที ส่วนผู้มีสิทธิที่ร่วมกระทําผิดจะถูกตัดสิทธิในบัตรสวัสดิการแห่งรัฐ และต้องคืนเงินให้แก่ทางราชการ รวมทั้งอาจมีโทษตามที่กฎหมายกําหนดด้วย
อธิบดีกรมบัญชีกลาง กล่าวต่อว่า งบประมาณที่ใช้ในการดําเนินการบัตรสวัสดิการแห่งรัฐ กรมบัญชีกลางจะเบิกจ่ายจากเงินงบประมาณรายจ่ายประจําปีงบประมาณ พ.ศ. 2561 ภายใต้กองทุนประชารัฐเพื่อเศรษฐกิจและฐานราก จํานวน 41,940 ล้านบาท และในปีต่อไปจะใช้จากเงินงบประมาณรายจ่ายประจําปี ภายใต้กองทุนประชารัฐฯ ซึ่งได้รับการจัดสรรไว้เพื่อการดําเนินการด้านสวัสดิการแห่งรัฐในแต่ละปี
การให้ความช่วยเหลือผ่านบัตรสวัสดิการแห่งรัฐ รัฐบาลต้องการให้ประชาชนผู้มีสิทธินําบัตรไปใช้ในการแบ่งเบาภาระค่าใช้จ่ายในชีวิตประจําวันในเบื้องต้นก่อน โดยจะติดตามประเมินผลการให้สวัสดิการแต่ละประเภทมาปรับปรุงให้มีความเหมาะสม สอดคล้องกับความต้องการแต่ละพื้นที่ นอกจากนี้ ภาครัฐจะมีการส่งเสริมด้านอาชีพมีการให้ความรู้ในแต่ละด้านเพิ่มเติม เพื่อยกระดับคุณภาพชีวิตของผู้มีสิทธิให้สามารถดํารงชีวิตได้อย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนช่วงอากาศเปลี่ยนแปลง ขอให้ดูแลสุขภาพ ระมัดระวังเรื่องอัคคีภัย
วันศุกร์ที่ 6 ธันวาคม 2562
นายกรัฐมนตรีห่วงใยประชาชนช่วงอากาศเปลี่ยนแปลง ขอให้ดูแลสุขภาพ ระมัดระวังเรื่องอัคคีภัย
นายกรัฐมนตรีห่วงใยประชาชนช่วงอากาศเปลี่ยนแปลง ขอให้ดูแลสุขภาพ ระมัดระวังเรื่องอัคคีภัย
วันนี้ (6 ธันวาคม 2562) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีห่วงใยประชาชนในช่วงอากาศเปลี่ยนแปลง ซึ่งหลายพื้นที่มีอากาศหนาวเย็น อุณหภูมิลดลง ทั้งนี้ จากรายงานของกรมอุตินิยมวิทยาพบว่า ประเทศไทยตอนบนจะมีอุณหภูมิลดลงอย่างต่อเนื่อง 6 - 8 องศาเซลเซียส กับมีลมแรง โดยอุณหภูมิจะลดลงต่ําที่สุดในช่วงวันที่ 7 - 9 ธันวาคม 2562 บริเวณพื้นราบภาคเหนือและภาคตะวันออกเฉียงเหนือมีอากาศหนาวถึงหนาวจัด อุณหภูมิต่ําสุด 6 - 12 องศาเซลเซียส ส่วนยอดดอยและยอดภูมีอากาศหนาวจัดและมีน้ําค้างแข็งบางพื้นที่ อุณหภูมิต่ําสุด 1 - 8 องศาเซลเซียส
สําหรับบริเวณภาคกลาง ภาคตะวันออก รวมทั้งกรุงเทพมหานครและปริมณฑลมีอากาศเย็นถึงหนาว อุณหภูมิต่ําสุด 13 - 18 องศาเซลเซียส จึงขอให้ประชาชนดูแลรักษาสุขภาพโดยเฉพาะเด็กเล็ก ผู้สูงอายุ และผู้ป่วย พร้อมทั้ง ขอให้ระมัดระวังโรคที่มาพร้อมกับฤดูหนาว ประกอบด้วย โรคหัด โรคไข้หวัดใหญ่ โรคปอดอักเสบ โรคอุจจาระร่วงเฉียบพลันจากเชื้อไวรัส และโรคมือ เท้า ปาก รวมถึงขอให้ระมัดระวังในเรื่องอัคคีภัยด้วย
............................................................
รัฐบาลไทย-ข่าวทำเนียบรัฐบาล-สธ. เชิญประชาชนร่วมกิจกรรมเฉลิมพระเกียรติฯ “ชีวิตวิถีใหม่ใต้ร่มพระบารมี...เราสร้างไปด้วยกัน”
วันอังคารที่ 28 กรกฎาคม 2563
สธ. เชิญประชาชนร่วมกิจกรรมเฉลิมพระเกียรติฯ “ชีวิตวิถีใหม่ใต้ร่มพระบารมี...เราสร้างไปด้วยกัน”
กระทรวงสาธารณสุข ชวนประชาชนร่วมกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” เพื่อเฉลิมพระเกียรติพระบาทสมเด็จพระเจ้าอยู่ หัวเนื่องในโอกาสวันเฉลิมพระชนมพรรษา 28 กรกฎาคม 2563
กระทรวงสาธารณสุข ชวนประชาชนร่วมกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” เพื่อเฉลิมพระเกียรติพระบาทสมเด็จพระเจ้าอยู่ หัวเนื่องในโอกาสวันเฉลิมพระชนมพรรษา 28 กรกฎาคม 2563 นํารถชีวนิรภัยพระราชทานบริการตรวจหาเชื้อโควิด 19 แก่ประชาชน 300 คน/วัน พร้อมกิจกรรมให้ความรู้ด้านสุขภาพ ระหว่างวันที่ 28-31 กรกฎาคม นี้
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว วันที่ 28 กรกฎาคม 2563 กระทรวงสาธารณสุข ได้ร่วมกับภาคีเครือข่าย และหน่วยงานในสังกัด จัดกิจกรรมเฉลิมพระเกียรติฯ เพื่อเป็นการแสดงความจงรักภักดีภายใต้โครงการ “ชีวิตวิถีใหม่ใต้ร่มพระบารมี...เราสร้างไปด้วยกัน” โดยกิจกรรมภายในงาน เป็นการให้ความรู้ด้านการแพทย์และสาธารณสุข บทบาทของกระทรวงสาธารณสุข และความก้าวหน้าในการ ควบคุม ป้องกัน เฝ้าระวังโรคโควิด 19 รวมถึงการรณรงค์ให้ความรู้ สร้างความตระหนักในการป้องกันตนเองและคนรอบข้าง โดยกรมควบคุมโรคได้นํารถชีวนิรภัยพระราชทาน ที่ได้รับพระราชทานจากพระบาทสมเด็จพระเจ้าอยู่หัว เพื่อใช้เป็นห้องปฏิบัติการเคลื่อนที่ในการเก็บตัวอย่างโรคติดเชื้อ โควิด 19 ที่มีศักยภาพสามารถรองรับการตรวจหาเชื้อได้ประมาณ 1,000 รายต่อวัน ซึ่งในครั้งนี้เพื่อเป็นการลดความแออัดจึงได้จัดบริการตรวจหาเชื้อแก่ประชาชน ที่มีการลงทะเบียนในงานเพื่อรับการตรวจจํานวน 300 คนต่อวัน และหากมีประชาชนสนใจจํานวนมากจะปรับจํานวนการให้บริการต่อไป
นอกจากนี้ กระทรวงสาธารณสุขยังได้จัดแสดงนิทรรศการให้ความรู้ประชาชน อาทิ จัดแสดงผลการดําเนินงาน “อสม.เคาะประตูบ้าน ต้านโควิด 19” ที่ทําให้ประเทศไทยควบคุมการแพร่ระบาดของโรคโควิด 19จนเป็นที่ยอมรับจากนานาประเทศ, การดูแลสุขภาพจิตในสถานการณ์ โควิด 19 “เครียดได้คลายเป็น”, การสร้างความรอบรู้ด้านพฤติกรรมสุขภาพในการสร้างเกราะป้องกันโรคโควิด 19 แบบฐานวิถีชีวิตใหม่, ความรู้เกี่ยวกับ “ขมิ้นชัน” ช่วยเพิ่มภูมิคุ้มกันของร่างกาย มีศักยภาพในการลดโอกาสการติดเชื้อไวรัสโควิด 19, การจัดแสดงชุดตรวจภูมิคุ้มกันและการตรวจแบบ Rapid test,แนะนําวิธีใช้ผลิตภัณฑ์และอุปกรณ์ฆ่าเชื้อโรคในช่วงการระบาดของโรคโควิด 19 ได้อย่างถูกต้องปลอดภัย รวมถึงให้คําปรึกษาด้านสุขภาพ ยาเสพติด การเลิกบุหรี่ บริการคัดกรองสุขภาพกายและสุขภาพจิตเบื้องต้น และสาธิตการสร้างงานสร้างอาชีพด้วยสมุนไพรไทย
ขอเชิญประชาชน เข้ารับบริการและชมกิจกรรมของกระทรวงสาธารณสุข (บูธ A14) ได้ ณ บริเวณท้องสนามหลวง ฝั่งศาลฎีกา ใกล้กับจุดคัดกรองที่ 2 ระหว่างวันที่ 28-31 กรกฎาคม 2563 ตั้งแต่เวลา 10.00 น.-18.00 น.
*************************************** 27 กรกฎาคม 2563
รัฐบาลไทย-ข่าวทำเนียบรัฐบาล-กยศ. เปิดตัวระบบบริหารหนี้ DMS พร้อมให้บริการผู้กู้ยืมผ่านแอปพลิเคชัน “กยศ. Connect”
วันจันทร์ที่ 22 มิถุนายน 2563
กยศ. เปิดตัวระบบบริหารหนี้ DMS พร้อมให้บริการผู้กู้ยืมผ่านแอปพลิเคชัน “กยศ. Connect”
กยศ.เปิดให้บริการระบบกองทุนเงินให้กู้ยืมเพื่อการศึกษาแบบดิจิทัล (DSL) เริ่มใช้งานระบบบริหารหนี้ (DMS) เพิ่มความสะดวกให้ผู้กู้ยืมผ่านแอปพลิเคชัน กยศ. Connect หรือเว็บไซต์ https://wsa.dsl.studentloan.or.th เพื่อตรวจสอบยอดหนี้ และข้อมูลบัญชีของตนเอง
กองทุนเงินให้กู้ยืมเพื่อการศึกษา (กยศ.) เปิดให้บริการระบบกองทุนเงินให้กู้ยืมเพื่อการศึกษาแบบดิจิทัล (DSL) เริ่มใช้งานระบบบริหารหนี้ (DMS) เพิ่มความสะดวกให้ผู้กู้ยืมผ่านแอปพลิเคชัน กยศ. Connect หรือเว็บไซต์ https://wsa.dsl.studentloan.or.th เพื่อตรวจสอบยอดหนี้ และข้อมูลบัญชีของตนเอง โดยนําเงินไปชําระผ่านช่องทางรับชําระทั่วประเทศและ Mobile Banking ของทุกธนาคาร
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า ขณะนี้ กองทุนได้เปิดใช้งานระบบบริหารหนี้ (Debt Management System - DMS) ซึ่งจะทําให้ผู้กู้ยืมสามารถตรวจสอบข้อมูลบัญชีเงินกู้ ยอดเงินที่ต้องชําระ หรือรายการชําระเงินย้อนหลังได้แบบ Real-time และจัดการข้อมูลได้ด้วยตนเอง รวมถึงผู้ค้ําประกันยังสามารถตรวจสอบข้อมูลการค้ําประกันตามสัญญาได้อีกด้วย โดยผู้กู้ยืมและผู้ค้ําประกันต้องลงทะเบียนเข้าใช้งานผ่านทางแอปพลิเคชัน “กยศ. Connect” โดยใช้ได้ทั้งระบบปฏิบัติการ iOS และ Android หรือลงทะเบียนทางเว็บไซต์ https://wsa.dsl.studentloan.or.th ตั้งแต่วันที่ 22 มิถุนายน 2563 เป็นต้นไป ซึ่งผู้กู้ยืมยังคงสามารถชําระเงินผ่านช่องทางบริการรับชําระทั่วประเทศและ Mobile Banking ของทุกธนาคาร โดยระบบบริหารหนี้ได้พัฒนาขึ้น เพื่อรองรับการให้บริการผู้กู้ยืม ผู้ค้ําประกัน ให้ได้รับความสะดวกและมีประสิทธิภาพมากยิ่งขึ้นผ่านช่องทาง “กยศ. Connect” และเว็บไซต์
สําหรับวันที่ 5 กรกฎาคมของทุกปี ถือเป็นวันครบกําหนดชําระเงินคืนกองทุน ซึ่งในปีนี้ มีผู้กู้ยืมที่ครบกําหนดชําระประมาณ 3.5 ล้านราย กองทุนจึงขอฝากประชาสัมพันธ์ให้ผู้กู้ยืมรุ่นพี่มาชําระเงินคืนภายในกําหนดดังกล่าว และกองทุนต้องขอขอบคุณผู้กู้ยืมรุ่นพี่ทุกท่านที่มาชําระเงินคืนเพื่อส่งต่อโอกาสทางการศึกษาให้แก่นักเรียน นักศึกษารุ่นน้อง สอบถามเพิ่มเติมได้ที่ Line บัญชีทางการ กยศ. หรือโทร 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-เขตสุขภาพที่ 7 เปิดศูนย์บัญชาการภาวะฉุกเฉิน คุมเข้มมาตรการป้องกันโรคพิษสุนัขบ้า
วันอังคารที่ 19 มิถุนายน 2561
เขตสุขภาพที่ 7 เปิดศูนย์บัญชาการภาวะฉุกเฉิน คุมเข้มมาตรการป้องกันโรคพิษสุนัขบ้า
เขตสุขภาพที่ 7 เปิดศูนย์บัญชาการภาวะฉุกเฉิน คุมเข้มมาตรการป้องกันควบคุมโรคพิษสุนัขบ้าทั้งในสัตว์และในคน กําชับให้พื้นที่เสี่ยงสํารวจซ้ําการรับวัคซีนทั้งในสัตว์และในคน พร้อมส่งอาสาสมัครสาธารณสุขประจําหมู่บ้าน (อสม.) เคาะประตูบ้าน ให้ความรู้แก่ประชาชน
เขตสุขภาพที่ 7 เปิดศูนย์บัญชาการภาวะฉุกเฉิน คุมเข้มมาตรการป้องกันควบคุมโรคพิษสุนัขบ้าทั้งในสัตว์และในคน กําชับให้พื้นที่เสี่ยงสํารวจซ้ําการรับวัคซีนทั้งในสัตว์และในคน พร้อมส่งอาสาสมัครสาธารณสุขประจําหมู่บ้าน (อสม.) เคาะประตูบ้าน ให้ความรู้แก่ประชาชน
วันนี้ (19 มิถุนายน 2561) นายแพทย์ณรงค์ สายวงศ์ ผู้ตรวจราชการกระทรวงสาธารณสุขเขตสุขภาพที่ 7 ให้สัมภาษณ์เกี่ยวกับการดําเนินการป้องกันควบคุมโรคพิษสุนัขบ้าที่จังหวัดกาฬสินธุ์ว่า เขตสุขภาพที่ 7 ได้เปิดศูนย์บัญชาการภาวะฉุกเฉิน (EOC) พร้อมทั้งได้สั่งการให้ดําเนินการ ตามมาตรการป้องกันควบคุมโรคพิษสุนัขบ้าทั้งในสัตว์และในคน จังหวัดกาฬสินธุ์ได้ดําเนินการควบคุมโรคพิษสุนัขบ้าตาม “มาตรการ 1-2-3” โดย 1.ร่วมกับกรมปศุสัตว์ ในการแจ้งข่าว สอบสวน ควบคุมโรคร่วมกัน ในรัศมี 5 กิโลเมตร และได้ดําเนินการฉีดวัคซีนให้สัตว์ในรัศมีที่เกิดโรคแล้ว ครบ 100% (944 ตัว) 2. ติดตามผู้สัมผัสโรคมารับวัคซีน ครบ 100% (265 คน) 3. ขับเคลื่อนโดยใช้กลไกคณะกรรมการควบคุมโรคติดต่อและ คณะกรรมการพัฒนาคุณภาพชีวิตระดับอําเภอ (พชอ.) จัดตั้งศูนย์ปฏิบัติการรับแจ้งเหตุโรคพิษสุนัขบ้า ระดับหมู่บ้านและตําบล ค้นหา ติดตาม ทั้งคนและสัตว์ในทุกอําเภอ
นอกจากนี้ ได้ให้เจ้าหน้าที่สาธารณสุขและอาสาสมัครสาธารณสุขในพื้นที่เสี่ยงดําเนินการสํารวจซ้ําการรับวัคซีนทั้งในสัตว์และในคน เร่งสื่อสารความเสี่ยงให้ความรู้ประชาชน สร้างความตระหนักในการป้องกันโรค หากถูกสุนัข แมว กัด ข่วน ให้รีบพบแพทย์เพื่อให้การดูแลรักษา พิจารณาให้วัคซีนป้องกันโรค และร่วมกับภาคีเครือข่ายบังคับใช้กฎหมายตามพระราชบัญญัติโรคพิษสุนัขบ้า พ.ศ. 2535
โรคพิษสุนัขบ้าเป็นโรคติดต่อจากสัตว์สู่คนที่มีความรุนแรงมากที่สุด หากแสดงอาการแล้วมีอัตราการเสียชีวิต 100% ติดต่อโดย ถูกสัตว์กัดข่วน หรือทางบาดแผล ทั้งนี้ยังไม่เคยมีรายงานการติดต่อจากคนสู่คนและขอย้ําให้ประชาชนตระหนัก ว่าถ้าถูกสัตว์เลี้ยงลูกด้วยน้ํานมกัด หรือข่วน ในรอบ 1 ปีที่ผ่านมา แล้วยังไม่เคยมารับวัคซีน ควรมาพบแพทย์ เพื่อประเมินความจําเป็นในการรับวัคซีน แม้สุนัขและแมวนั้นจะได้รับวัคซีนแล้วก็ตาม
************************** 19 มิถุนายน 2561
รัฐบาลไทย-ข่าวทำเนียบรัฐบาล-นายกรัฐมนตรีเผยประชาชนมอบดอกไม้ ชูป้ายให้กำลังใจขณะลงพื้นที่ตรวจราชการ เป็นการให้กำลังใจนายกรัฐมนตรี ขออย่าโยงเป็นเรื่องของการเมือง
วันจันทร์ที่ 18 กุมภาพันธ์ 2562
นายกรัฐมนตรีเผยประชาชนมอบดอกไม้ ชูป้ายให้กําลังใจขณะลงพื้นที่ตรวจราชการ เป็นการให้กําลังใจนายกรัฐมนตรี ขออย่าโยงเป็นเรื่องของการเมือง
นายกรัฐมนตรีเผยประชาชนมอบดอกไม้ ชูป้ายให้กําลังใจขณะลงพื้นที่ตรวจราชการ เป็นการให้กําลังใจนายกรัฐมนตรี ขออย่าโยงเป็นเรื่องของการเมือง
วันนี้ (18 กุมภาพันธ์ 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการลงพื้นที่ตรวจราชการแล้วมีประชาชนมามอบดอกไม้ ถ่ายรูป และชูป้ายให้กําลังใจว่า การมอบดอกไม้ ชูป้ายให้กําลังใจของประชาชน เป็นการให้กําลังใจนายกรัฐมนตรี ซึ่งทุกวันนี้ตนเองก็ทํางานอยู่ การลงพื้นที่แล้วประชาชนตอบรับไม่น่าจะมีปัญหาอะไร และไม่เกี่ยวกับการเมือง ขอย่าโยงเป็นเรื่องของการเมืองทั้งหมด ซึ่งตนทํางานมา 4 – 5 ปี ย่อมมีทั้งคนรักและคนชัง
--------------------------------